Rai Chaze

Rai Chaze, Michou Chaze eller Rai a Mai (født 1950 i Papeete) er en franskpolynesisk forfatter, men har også arbeidet med fotografi, billedkunst og dans.«from Vai: River in a Cloudless Sky», Manoa, bd. 17, nr. 2, 2005.

Chaze tilbrakte elleve år i USA, der hun studerte og arbeidet som fotograf.«Bio» , Les Éditions Présumées. Hun begynte for alvor å skrive etter å ha vendt hjem til Tahiti. Opplevelsen av å ikke kjenne igjen sitt hjemland stimulerte henne til å skrive.Michou Chaze, Île en île, Lehman College, City University of New York. Hun arbeidet i avisen Les Nouvelles de Tahiti og for Radio Te Reo o Tefana, som markerte motstand mot de franske atomprøvesprengningene.

Chaze har utgitt diktsamlinger og noveller og er representert i antologier utgitt i Fransk Polynesia, så vel som i Ny-Caledonia, Frankrike, USA, Canada og Marokko. I 1990 kom Vai: la rivière au ciel sans nuages, en samling småstykker. Hun utga diktsamlingen Tōrīrī: Prières, murmures, chuchotements i 2000. I 2009 ga hun ut sin første barnebok, Contes tahitiens, i Montréal i Canada. I 2010 kom romanen Avant la saison des pluies.

Chaze deltok i grunnleggelsen av litteraturmagasinet Littérama'ohi.

 Referanser 

Kategori:Franskpolynesiske forfattere
Kategori:Personer fra Papeete
Kategori:Fødsler i 1950